CELEX: 62021TN0182
Language: mt
Date: 2021-04-07 00:00:00
Title: Kawża T-182/21: Rikors ippreżentat fis-7 ta’ April 2021 – PKK vs Il-Kunsill

7.6.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 217/50
            
         
      Rikors ippreżentat fis-7 ta’ April 2021 – PKK vs Il-Kunsill
      (Kawża T-182/21)
      (2021/C 217/66)
      Lingwa tal-kawża: l-Ingliż
      
         Partijiet
      
      
         Rikorrent: Kurdistan Workers’ Party (PKK) (rappreżentanti: A. van Eik u T. Buruma, avukati)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kunsill (PESK) u r-Regolament ta’ Implimentazzjoni tal-Kunsill 2021/138 sa fejn dawn jirrigwardaw il-PKK (magħruf ukoll bħala “KADEK”, magħruf ukoll bħala “KONGRA-GEL”);
               
            
                  —
               
               
                  tikkundanna lill-Kunsill tal-Unjoni Ewropea għall-ispejjeż, flimkien mal-interess li għandhom jiġu speċifikati fi stadju ulterjuri.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka seba’ motivi.
      
                  1.
               
               
                  L-ewwel motiv ibbażat fuq in-nullità tad-Deċiżjoni tal-Kunsill (PESK) 2021/142 (1) u tar-Regolament ta’ Implimentazzjoni tal-Kunsill (UE) 2021/138 (2), sa fejn dawn jirrigwardaw lir-rikorrent inkwantu jiksru l-prinċipji ta’ ċertezza legali u/jew tal-Artikolu 1(2)tal-Pożizzjoni Komuni tal-Kunsill 2001/931/PESK (3) u/jew tal-Artikolu 2(3) tar-Regolament tal-Kunsill Nru 2580/2001 (4). Ir-rikorrent isostni li l-Kunsill naqas milli jipprovdi identifikazzjoni ċara u preċiża tal-kunċettwalizzazzjoni tal-PKK.
               
            
                  2.
               
               
                  It-tieni motiv ibbażat fuq in-nullità tad-Deċiżjoni ta-Kunsill 2021/142 u tar-Regolament ta’ Implimentazzjoni tal-Kunsill 2021/138 sa fejn dawn jirrigwardaw lir-rikorrent inkwantu dan tal-aħħar ma jistax jiġi kklassifikat bħala grupp jew entità involut f’atti terroristiċi skont kif iddefinit fl-Artikolu 1(3) tal-Pożizzjoni Komuni tal-Kunsill 2001/931.
               
            
                  3.
               
               
                  It-tielet motiv ibbażat fuq in-nullità tad-Deċiżjoni ta-Kunsill 2021/142 u tar-Regolament ta’ Implimentazzjoni tal-Kunsill 2021/138 sa fejn dawn jirrigwardaw lir-rikorrent inkwantu ma ngħatat ebda deċiżjoni minn awtorità kompetenti skont it-tifsira tal-Artikolu 1(4) tal-Pożizzjoni Komuni tal-Kunsill 2001/931.
               
            
                  4.
               
               
                  Ir-raba’ motiv ibbażat fuq in-nullità tad-Deċiżjoni ta-Kunsill 2021/142 u tar-Regolament ta’ Implimentazzjoni tal-Kunsill 2021/138 sa fejn dawn jirrigwardaw lir-rikorrent inkwantu l-Kunsill ma wettaqx reviżjoni effettiva skont kif meħtieġ mill-Artikolu 1(6) tal-Pożizzjoni Komuni tal-Kunsill 2001/931.
               
            
                  5.
               
               
                  Il-ħames motiv ibbażat fuq in-nullità tad-Deċiżjoni ta-Kunsill 2021/142 u tar-Regolament ta’ Implimentazzjoni tal-Kunsill 2021/138 sa fejn dawn jirrigwardaw lir-rikorrent inkwantu d-Deċiżjoni u r-Regolament ta’ Implimentazzjoni ma humiex konformi mar-rekwiżiti ta’ proporzjonalità u ta’ sussidjarjetà.
               
            
                  6.
               
               
                  Is-sitt motiv ibbażat fuq in-nullità tad-Deċiżjoni ta-Kunsill 2021/142 u tar-Regolament ta’ Implimentazzjoni tal-Kunsill 2021/138 sa fejn dawn jirrigwardaw lir-rikorrent inkwantu dawn ma humiex konformi mal-obbligu ta’ motivazzjoni konformement mal-Artikolu 296 TFUE.
               
            
                  7.
               
               
                  Is-seba’ motiv ibbażat fuq in-nullità tad-Deċiżjoni ta-Kunsill 2021/142 u tar-Regolament ta’ Implimentazzjoni tal-Kunsill 2021/138 sa fejn dawn jirrigwardaw lir-rikorrent inkwantu jiksru d-drittijiet tad-difiża tar-rikorrent kif ukoll id-dritt tar-rikorent għal protezzjoni ġudizzjarja effettiva u għal rimedju ġudizzjarju effettiv.
               
            
         (1)  Deċiżjoni tal-Kunsill (PESK) 2021/142 tal-5 ta’ Frar 2021 li taġġorna l-lista ta’ persuni, gruppi u entitajiet soġġetti għall-Artikoli 2, 3 u 4 tal-Pożizzjoni Komuni 2001/931/PESK dwar l-applikazzjoni ta’ miżuri speċifiċi fil-ġlieda kontra t-terroriżmu, u li tħassar id-Deċiżjoni (PESK) 2020/1132 (ĠU 2021, L 43, P. 14).
      
         (2)  Regolament ta’ Implimentazzjoni tal-Kunsill (UE) 2021/138 tal-5 ta’ Frar 2021 li jimplimenta l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu, u li jħassar ir-Regolament ta’ Implimentazzjoni (UE) 2020/1128 (ĠU 2021, L 43, p. 1).
      
         (3)  Pożizzjoni Komuni tal-Kunsill 2001/931/PESK tas-27 ta’ Diċembru 2001 dwar l-applikazzjoni ta’ miżuri speċifiċi fil-ġlieda kontra t-terroriżmu (ĠU Edizzjoni Speċjali bil-Malti, Kapitolu 18, Vol. 1, p. 217).
      
         (4)  Regolament tal-Kunsill (KE) Nru 2580/2001 tas-27 ta’ Diċembru 2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu (ĠU Edizzjoni Speċjali bil-Malti, Kapitolu 18, Vol. 1, p. 207).